વિદ્યા બાલન ઘણા સમયથી સમાજ સેવાના કાર્યમાં જોડાઇ છે. હવે તેણે વધુ એક સારો પ્રયાસ શરૂ કર્યો છે. બાળકોના જાતીય શોષણને લઇ જાગૃતિ ફેલાવવા માટે વિદ્યા અભિનેતા રાહુલ બોઝની સંસ્થા સાથે જોડાઇ છે. તેણે આ સંસ્થાને આર્થિક મદદ પણ કરી છે. તે કહે છે કે મોટા ભાગના કેસમાં બાળકોનું શોષણ તેમના નજીકના સંબંધીઓ અથવા તેમના જાણીતા લોકો દ્વારા થાય છે. પહેલાં મને આ બધી વાતો પર વિશ્વાસ ન હતો, પરંતુ જેમ જેમ સમય વીતતો ગયો અને હું સમાચાર સાંભળતી ગઇ તેમ તેમ મને વિશ્વાસ થઇ ગયો કે બાળકોનું ભવિષ્ય બચાવવું આપણા જ હાથમાં છે. આપણે બાળકોને બચાવવાનો સંપૂર્ણ પ્રયાસ કરવો જોઇએ. હવે મારા માટે સમાજ સેવા એકમાત્ર લક્ષ્ય છે.